Diari Oficial de la Generalitat Valenciana


Sumari del DOGV 2292, del 20-06-1994 (1994/831732)

ACORD de 7 de juny de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Chilches.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2292

Data del DOGV
:   20-06-1994

Secció del DOGV
:   ALTRES DISPOSICIONS

Número del document
:   1994/831732


Data del document
:   07-06-1994

Organisme emissor
:   Conselleria d'Administració Pública

Tipus de document
:   Acord

ACORD de 7 de juny de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Chilches. [94/4093]  
El Govern Valencià, en la reunió del dia 7 de juny de 1994, adoptà l'acord següent:  
L'Ajuntament de Chilches, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'Urbanització dels Carrers Gravina, Hernan Cortés, Filipines, Cerezo i Sastre, del poblat marítim de Chilches.  
Aquesta declaració d'urgent ocupació es justifica en la necessitat d'executar les obres per a poder continuar i finalitzar la urbanització dels carrers Gravina, Hernán Cortés, Filipines, Cerezo i Sastre ja que, en cas contrari, com que no estan executades totalment les obres contractades, no es pot practicar la liquidació definitiva de les contribucions especials que financen les esmentades obres, amb el consegüent perjudici per als interessos municipals.  
Sotmès l'expedient a informació pública i efectuades les notificacions individualitzades de l'acord de necessitat d'ocupació als afectats, alguns han presentat al·legacions que van ser resoltes en sessió plenària del dia 26 de gener de 1994.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Chilches per a l'execució del Projecte d'Urbanització dels Carrers Gravina, Hernan Cortés, Filipines, Cerezo i Sastre, del poblat marítim de Chilches.  
Llista de béns afectats:  
Finca núm. 1  
Propietaris: José Pablo, Isidro i Ernesto Jesús Arroyas Porras.  
Adreça: carrer del Músic Pasqual Asensio, 32. Castelló.  
Situació de la finca: carrer de Filipines, s/n, del poblat marítim de Chilches.  
Superfície: 126 m2.  
Límits: nord, propietat de Josefa Doñate Gómez; sud, propietat de Miguel Martínez Requena; est, carrer de Filipines; i oest, carrer del Sastre.  
Estat jurídic: propietat de José Pablo, Isidro i Ernesto Jesús Arroyas Porras, adquirida per herència d'Emilia Porras González (mare), segons l'escriptura autoritzada pel notari Roberto Gorriz Ruix de Quartell, amb data 30 de maig de 1993, inscrita en el foli 176, inscripció primera del Registre de la Propietat de Nules, lliure de càrregues.  
Finca núm. 2  
Propietari: Mariano Herranz Aincibru.  
Adreça: carrer de Sant Josep, 151. La Vall d'Uixó.  
Situació de la finca: carrer del Sastre, s/n, del poblat marítim de Chilches.  
Superfície: 18 m2.  
Límits: nord, propietat de María Rosa Nebot Mollar; sud, propietat de Daniel Zarza Quiles; est, carrer del Sastre; i oest, camí del Sastre.  
Estat jurídic: propietat de Mariano Herranz Aincibru, adquirida per compra a la Josefa Nebot Mollar, segons l'escriptura autoritzada pel notari Enrique Roger Amat, de la Vall d'Uixó, amb data 25 d'agost de 1975, inscrita en el foli 199, inscripció segona del Registre de la Propietat de Nules, lliure de càrregues.  
Finca núm. 3  
Propietària: María Rosa Soler Nebot.  
Adreça: carrer de Guzmán, el Bo, 4. La Vall d'Uixó.  
Situació de la finca: carrer del Sastre, s/n, del poblat marítim de Chilches.  
Superfície: 120,6 m2.  
Límits: nord, propietat de José Arroyas Llobet; sud, propietat de Mariano Herranz Aincibru; est, carrer del Sastre; i oest, camí del Sastre.  
Estat jurídic: manca d'escriptura de propietat.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Chilches al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 7 de juny de l994  
El conseller secretari del Govern Valencià,  
LUIS BERENGUER FUSTER